[pic] | AZ EURÓPAI KÖZÖSSÉGEK BIZOTTSÁGA |

Brüsszel, 22.12.2006

COM(2006) 922 végleges

2006/0287 (COD)

Javaslat

AZ EURÓPAI PARLAMENT ÉS A TANÁCS IRÁNYELVE

az elhasználódott járművekről szóló 2000/53/EK irányelvnek a Bizottságra ruházott végrehajtási hatáskörök gyakorlása tekintetében történő módosításáról

(előterjesztő: a Bizottság)

2006/0287 (COD)

Javaslat

AZ EURÓPAI PARLAMENT ÉS A TANÁCS IRÁNYELVE

az elhasználódott járművekről szóló 2000/53/EK irányelvnek a Bizottságra ruházott végrehajtási hatáskörök gyakorlása tekintetében történő módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA

tekintettel az Európai Közösséget létrehozó szerződésre és különösen annak 37. cikkére, illetve 152. cikke (4) bekezdésének b) pontjára,

tekintettel a Bizottság javaslatára[1],

tekintettel az Európai Gazdasági és Szociális Bizottság véleményére[2],

tekintettel a Régiók Bizottságának véleményére[3],

a Szerződés 251. cikkében megállapított eljárással[4] összhangban,

mivel:

(1) A 2000/53/EK európai parlamenti és tanácsi irányelv[5] előírja, hogy egyes intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal[6] összhangban kell elfogadni.

(2) A 2006/512/EK határozat azzal módosította az 1999/468/EK határozatot, hogy bevezette az ellenőrzéssel történő szabályozási bizottsági eljárást azon általános hatályú végrehajtó intézkedések elfogadására vonatkozóan, amelyek a Szerződés 251. cikkében meghatározott eljárás alapján elfogadott alap-jogiaktusok nem alapvető fontosságú elemeinek módosítására irányulnak, beleértve néhány ilyen elem törlését vagy a jogi aktus új, nem alapvető fontosságú elemekkel történő kiegészítését.

(3) Az Európai Parlament, a Tanács és a Bizottság 2006/512/EK határozatra vonatkozó közös nyilatkozatának[7] megfelelően a már hatályban lévő jogi aktusokat az alkalmazandó eljárásoknak megfelelően ki kell igazítani. A nyilatkozat tartalmazza az elsőbbségiként kiigazítandó jogi aktusok listáját, többek között a 2000/53/EK irányelvet.

(4) A Bizottságot fel kell hatalmazni különösen arra, hogy bizonyos technikai követelmények és ellenőrzési szabályok megállapítása céljából módosítsa a mellékleteket. Mivel a fenti intézkedések általános hatályúak és a 2000/53/EK irányelv nem alapvető fontosságú elemeinek módosítására és új, nem alapvető fontosságú elemekkel történő kiegészítésére irányulnak, azokat az 1999/468/EK tanácsi határozat 5a. cikkében meghatározott ellenőrzéssel történő szabályozási bizottsági eljárással összhangban kell elfogadni.

(5) A 2000/53/EK irányelvet ezért ennek megfelelően módosítani kell.

(6) Mivel a 2000/53/EK irányelven ezen irányelv által eszközölt módosítások olyan technikai jellegű kiigazítások, amelyek csupán a komitológiai eljárásokat érintik, azokat a tagállamoknak nem kell átültetniük. Ezért e célból nem kell rendelkezéseket előírni.

ELFOGADTA EZT AZ IRÁNYELVET:

1. cikk

A 2000/53/EK irányelv a következőképpen módosul:

(1) A 4. cikk (2) bekezdésének b) pontja a következőképpen módosul:

a) A bevezető mondat helyébe a következő szöveg lép:

„a Bizottság rendszeres időközönként a műszaki és tudományos fejlődéshez igazítja a II. mellékletet, annak érdekében, hogy:”

b) a 4. cikk (2) bekezdése a következő második albekezdéssel egészül ki:

„Az ezen irányelv nem alapvető fontosságú elemeinek módosítására irányuló intézkedéseket a 11. cikk (3) bekezdésében említett ellenőrzéssel történő szabályozási bizottsági eljárással összhangban kell elfogadni.”

(2) Az 5. cikk (5) bekezdése helyébe a következő szöveg lép:

„A tagállamok meghozzák a szükséges intézkedéseket annak biztosítása érdekében, hogy az illetékes hatóságok kölcsönösen elismerjék és elfogadják a más tagállamban a (3) bekezdésnek megfelelően kibocsátott bontási igazolást.

Ebből a célból a Bizottság legkésőbb 2001. október 21-ig meghatározza a bontási igazolás minimális tartalmi követelményeit. Az ezen irányelv nem alapvető fontosságú elemeinek – annak kiegészítésével történő – módosítására irányuló intézkedést a 11. cikk (3) bekezdésében említett ellenőrzéssel történő szabályozási bizottsági eljárással összhangban kell elfogadni.”

(3) A 6. cikk a következő (6) bekezdéssel egészül ki:

„6. A Bizottság a műszaki és tudományos fejlődéshez igazítja az I. mellékletet. Az ezen irányelv nem alapvető fontosságú elemeinek módosítására irányuló intézkedést a 11. cikk (3) bekezdésében említett ellenőrzéssel történő szabályozási bizottsági eljárással összhangban kell elfogadni.”

(4) A 7. cikk (2) bekezdésének harmadik albekezdése helyébe a következő szöveg lép:

A Bizottság legkésőbb 2001. október 21-ig meghatározza az e bekezdésben szereplő célok tagállamok általi teljesítésének ellenőrzéséhez szükséges részletes szabályokat. Ennek során a Bizottság figyelembe vesz minden releváns tényezőt, többek között az adatok rendelkezésre állását és az elhasználódott járművek exportjának és importjának kérdését. Az ezen irányelv nem alapvető fontosságú elemeinek – annak kiegészítésével történő – történő módosítására irányuló részletes szabályokat a 11. cikk (3) bekezdésében említett eljárással összhangban kell elfogadni.”

(5) A 8. cikk (2) bekezdése helyébe a következő szöveg lép:

„A Bizottság legkésőbb 2001. október 21-ig megállapítja az (1) bekezdésben említett szabványokat. Ennek során a Bizottság figyelembe veszi a megfelelő nemzetközi testületek által e területen végzett munkát és szükség szerint részt vesz abban. Az ezen irányelv nem alapvető fontosságú elemeinek – annak kiegészítésével történő – módosítására irányuló intézkedést a 11. cikk (3) bekezdésében említett eljárással összhangban kell elfogadni.”

(6) A 9. cikk (1) bekezdése a következő albekezdéssel egészül ki:

„Az adatbázisrendszer formátumát a 11. cikk (2) bekezdésében megállapított szabályozási bizottsági eljárással összhangban kell elfogadni.”

(7) A 11. cikk helyébe a következő szöveg lép:

„11. cikk

Bizottsági eljárás

1. A Bizottságot a 75/442/EGK irányelv 18. cikke szerint létrehozott bizottság (a továbbiakban: a bizottság) segíti.

2. Az e cikkre történő hivatkozáskor az 1999/468/EK határozat 5. és 7. cikkét kell alkalmazni, 8. cikkének rendelkezéseire is figyelemmel.

Az 1999/468/EK határozat 5. cikke (6) bekezdésében megállapított időtartam három hónap.

3. Az e bekezdésre történő hivatkozáskor az 1999/468/EK határozat 5a cikkének (1)–(4) bekezdését és (5) bekezdésének b) pontját, valamint 7. cikkét kell alkalmazni, 8. cikkének rendelkezéseire is figyelemmel.

2. cikk

Ez az irányelv az Európai Unió Hivatalos Lapjában való kihirdetését követő [...]. napon lép hatályba.

3. cikk

Ennek az irányelvnek a tagállamok a címzettjei.

Kelt Brüsszelben, (…)-án/-én

Az Európai Parlament részéről A Tanács részéről

az elnök az elnök

[1] …

[2] …

[3] …

[4] …

[5] HL L 269, 2000.10.21., 34-43.o.

[6] HL L 184., 1999.7.17., 23. o. A 2006/512/EK határozattal (HL L 200., 2006.7.22. 11. o.) módosított határozat.

[7] HL C 255., 2006.10.21., 1.o.